बोमन ईरानी फिर बने दादा, ब्लैक एंड व्हाइट फोटो शेयर कही ये इमोशनल बात  
बोमन ईरानी फिर बने दादा
इमोशनल होकर लिखा ऐसा
बोमन की आगामी फिल्म 'हाउसफुल 4'
बॉलीवुड एक्टर बोमन ईरानी फिर दादा बन गए हैं, उनके बेटे दानिश की पत्नी रिया ने दूसरे बच्चे को जन्म दिया है. इस बार उनके घर नन्ही परी आई है. बच्ची के जन्म से उत्साहित बोमन ने शुक्रवार को ट्वीट कर इसकी जानकारी दी. बोमन ने दानिश और रिया की ब्लैक एंड व्हाईट तस्वीर साझा करते हुए लिखा, "नवजात बच्ची को गोद में लेने से बेहतर कुछ भी प्यारा नहीं हो सकता, जो जल्द ही ग्रैंड पा कहेगी. बेटे दानिश ईरानी और बहू रिया को बहुत सारा प्यार." दानिश और रिया वर्ष 2011 में शादी के बंधन में बंधे थे. दोनों ने वर्ष 2016 में अपने पहले बेटे को जन्म दिया था.
 
There is nothing sweeter and warmer in the world than holding a newborn baby girl in your arms that will soon call you Grandpa!
Love you more and more my son @Daneshirani and my darling daughter @reah26. pic.twitter.com/ZfWPkIvSd8
 
59 वर्षीय अभिनेता और उनकी पत्नी जेनोबिया का एक और बेटा भी है, जिसका नाम केयोज ईरानी (31) है. उनका बेटा भी बॉलीवुड अभिनेता है और 'स्टूडेंट ऑफ द ईयर' और 'यंगिस्तान' जैसी फिल्मों में अभिनय कर चुका है. बोमन आगामी फिल्म 'हाउसफुल 4' और आगामी बायोपिक 'पीएम नरेंद्र मोदी' में नजर आएंगे. 
बता दें, हिन्दी फिल्म जगत में दो दशक से अधिक समय तक काम करने के बाद बोमन ईरानी की अब निर्माता और निर्देशक बनने की योजना है. 59 वर्षीय अभिनेता ने अपना प्रोडक्शन बैनर ‘ईरानी मूवीटोन' शुरू किया. हालांकि, उन्होंने कहा कि वह दिल से अब भी एक अभिनेता हैं. ईरानी ने कहा, ‘‘मैं हमेशा एक अभिनेता रहूंगा. यह सिर्फ इतना है कि मुझे एक नया कौशल मिल गया है, लेखन. बाल्यावस्था से ही मैं लेखन करता था लेकिन बुरा लिखता था.''